CELEX: 62022TN0193
Language: ga
Date: 2022-04-15 00:00:00
Title: Cás T-193/22: Caingean arna tabhairt an 15 Aibreán 2022 – OT v an Chomhairle

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/46
            
         
      Caingean arna tabhairt an 15 Aibreán 2022 – OT v an Chomhairle
      (Cás T-193/22)
      (2022/C 213/67)
      Teanga an cháis: an Fhraincis
      
         Páirtithe
      
      
         Iarratasóir: OT (ionadaithe: J.-P. Hordies agus C. Sand, Dlíodóirí)
      
         Cosantóir: Comhairle an Aontais Eorpaigh
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Rialacháin Cur Chun Feidhme (AE) 2022/427 ón gComhairle an 15 Márta 2022 lena gcuirtear chun feidhme Rialacháin (AE) Uimh. 269/2014 a bhaineann le bearta sriantacha i ndáil le gníomhachtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhachtaí sin ar an méid sin, a mhéid a bhaineann leis an iarratasóir, a chur ar neamhní;
               
            
                  —
               
               
                  Cinneadh (CBES) 2022/429 ón gComhairle an 15 Márta 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhachtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhachtaí sin ar an méid sin (IO 2022 L 87, lch. 44), a mhéid a bhaineann leis an iarratasóir, a chur ar neamhní;
               
            
                  —
               
               
                  a ordú don Chomhairle costais agus táillí na n-imeachtaí a íoc, lena n-áirítear iad siúd arna leagan amach ag an iarratasóir.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir seacht saincheist dlí.
      
                  1.
               
               
                  An chéad saincheist dlí lena líomhnaítear neamhdhleathacht maidir le hAirteagal 1(d) agus (g) de Rialachán (AE) 2022/330 ón gComhairle an 25 Feabhra 2022, lena leasaítear Rialachán (AE) Uimh. 269/2014 a bhaineann le bearta sriantacha i ndáil le gníomhachtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhachtaí sin ar an méid sin (IO 2022 L 51, lch. 1), agus sárú ar na prionsabail maidir le cóir comhionann, deimhneacht dhlíthiúil agus dea-riaracháin.
               
            
                  2.
               
               
                  An dara saincheist dlí lena líomhnaítear sárú ar Airteagail 7 agus 24 den Chairt um Chearta Bunúsacha an Aontais Eorpaigh, sárú ar Airteagail 2 agus 3 de Choinbhinsiún Nua Eabhrac ar Chearta Leanaí agus sárú ar Airteagal 8 den Choinbhinsiún chun Cearta an Duine agus Saoirsí Bunúsacha a Chosaint.
               
            
                  3.
               
               
                  An tríú saincheist dlí lena líomhnaítear sárú ar an oibleagáid cúiseanna a lua.
               
            
                  4.
               
               
                  An ceathrú saincheist dlí lena líomhnaítear sárú ar chearta na cosanta
               
            
                  5.
               
               
                  An cúigiú saincheist dlí lena líomhnaítear earráid shoiléir le linn na fíorais a mheasúnú.
               
            
                  6.
               
               
                  An séú saincheist dlí lena líomhnaítear sárú ar phrionsabal ginearálta na comhréire.
               
            
                  7.
               
               
                  An seachtú saincheist dlí lena líomhnaítear sárú díréireach ar an gceart chun maoine, ar an tsaoirse chun gnó a sheoladh agus ar an gceart chun gairm a chleachtadh.